ผมมีอาการเมื่อออกแรงหัวใจเต็น
สวัสดีค่ะ อาการอ่อนเพลียหรือใจสั่นเมื่อออกแรง อาจสัมพันธ์การออกแรงหรือทำงานหนักที่กระตุ้นให้หัวใจเต้นเร็วขึ้นได้ แต่หากเป็นมากกว่าปกติที่เคยเป็น หรือไม่สัมพันธ์กับการออกแรงอาจมีสาเหตุอื่นๆเช่น โรคไทรอยด์ทำงานมากผิดปกติ มีการติดเชื้อในทางเดินหายใจเช่นปอดติดเชื้อ หรือมีเยื่อหุ้มปอดอักเสบ มีการใช้ยาหรือสารเสพติดที่กระตุ้นการทำงานของหัวใจ หรือเป็นสาเหตุทางจิตเช่น มีความวิตกกังวลหรือเครียดกับเหตุการณ์ต่างๆแนะนำว่าถ้ามีอาการใจสั่น ร่วมกับเหนื่อยง่ายมากขึ้น ทำกิจกรรมที่เดิมทำได้แต่ตอนนี้เหนื่อย อาจจะต้องไปตรวจดูเพิ่มเติมค่ะว่ามีการทำงานของหัวใจที่ยังปกติอยู่หรือไม่ แพทย์อาจเอ็กซเรย์ปอดและตรวจคลื่นไฟฟ้าหัวใจให้เบื้องต้น ถ้าพบความผิดปกติควรพบแพทย์ด้านหัวใจต่อไปการดูแลตัวเองเบื้องต้น งดการออกแรงหรือทำกิจกรรมที่ทำให้เหนื่อย ดูแลสุขภาพทั่วไป งดเครื่องดื่มแอลกอฮอล์หรือคาเฟอีน หยุดสูบบุหรี่ หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด สมุนไพรหรือผลิตภัณฑ์อาหารเสริม